Vă mai amintiţi de promisiunea făcută de liderul PSD ieşenilor anul acesta chiar de Ziua Unirii, 24 ianuarie? Acesta spunea că noul program de guvernare de la instalarea Guvernului Dăncilă include pentru acest an fondurile necesare unei clădiri dedicate exclusiv Operei ieşene, instituţie care acum împarte clădirea cu Teatrul. Să fi fost totul doar o amăgire cu care voia votul parlamentarilor locali la validarea Vioricăi Dăncilă? Interpelat pe tema stadiului acestor alocări, Ministerul Culturii a transmis că în acest moment sunt 0 (zero) lei alocaţi acestui proiect Motivul: nu a trimis nimeni din Iaşi vreun document care să arate importanţa construirii unui astfel de sediu. Pare o glumă sinistră, dar nu este: în termeni politici, investiţia atât de necesară Iaşului nu a avut OK de la Guvern.